Seul KXDRga 200 ming dollarlik yordam rejasini tasdiqladi

Koreya Respublikasida KXDRga 200 million von (190,5 ming dollar) qiymatidagi qishloq xo‘jaligi mahsulotlari ko‘rinishida gumanitar yordam ajratish rejasi tasdiqlandi, deb xabar bermoqda “ITAR-TASS”.

Shimoliy va Janubiy Koreya munosabatlarining barcha sohalari uchun mas’ul bo‘lgan Birlashish vazirligi vakilining so‘zlariga qaraganda, ruxsat olingach, Janubiy Koreyaning Ace Gyeongam jamg‘armasi quruqlik chegarasi orqali yuklarni Shimoliy Koreyaning Xvanxe-Pukto viloyatiga o‘tkazib beradi.
Gumanitar yordamning Koreya Xalq Demokratik Respublikasida taqsimlanishini nazorat qilish uchun ham ushbu jamg‘armaning olti nafar xodimi jo‘natiladi.